Iskald hevn

Iskald hevn (originaltittel: The Eiger Sanction) er en amerikansk action-thriller fra 1975 regissert av Clint Eastwood (også hovedrolle). Filmen handler om en pensjonert leiemorder som blir presset til å ta et siste oppdrag. Målet er en dobbeltagent som oppholder seg i Europa og som ingen helt vet identiteten til. Sentrale biroller spilles av George Kennedy, Vonetta McGee og Jack Cassidy. Manus er basert på Trevanians roman The Eiger Sanction (1972).

 Handling 
Jonathan Hemlock er en pensjonert leiemorder som har startet et roligere liv som foreleser og kunstsamler. Han blir brått tvunget ut av den rolige tilværelsen av sin tidligere oppdragsgiver «Dragon». Dragon er en tidligere nazist og albino som er tvunget til å leve i skumringen og blir holdt i live av hyppige blodoverføringer. Hemlock gir omsider etter for sin tidligere sjef og går med på eliminere en livsfarlig dobbeltagent som har myrdet en agent han kjente.

Etter et treningsopphold i Arizona går ferden til Sveits. Der begir han seg ut på en dristig ekspedisjon sammen med et fjellklatrer-team som skal bestig Eiger. Et av team-medlemmene er mannen han jakter på, men identiteten hans er ukjent.

 Om filmen 
miniatyr|venstre|180px|Estwood i Zurich under innspillingen av filmen
 Popularitet og økonomi 
Iskald hevn ble ingen stor publikumssuksess i USA, hvor den innbrakte $14,2 millioner og havnet på 22-plass over de mest innbringende filmene i 1975.

Produksjonskostnadene er estimert til $9 millioner.

 Anmelderne 
Den fikk blandet til god mottakelse av anmelderne, noe som gjenspeiles i at den har fått 73 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin har gitt den den 1,5 av 4 stjerner i sin Movie Guide.

Den har fått 3 av 5 stjerner i Den store film- og videoguiden.

 Innspilling 
Den ble innspilt sommeren og høsten 1974. Opptakene ble gjort på og omkring fjellet Eiger i Zurich, Monument Valley i Arizona, Zion National Park i Utah og i Carmel-by-the-Sea og Monterey i California.

 I rollene 

 Clint Eastwood – Dr. Jonathan Hemlock 
 George Kennedy – Ben Bowman
 Vonetta McGee – Jemima Brown
 Jack Cassidy – Miles Mellough
 Heidi Brühl – Fru Anna Montaigne
 Thayer David – Dragon
 Reiner Schöne – Karl Freytag
 Jean-Pierre Bernard – Jean-Paul Montaigne
 Michael Grimm – Anderl Meyer
 Brenda Venus – George Candice Rialson – Kunststudent
 Elaine Shore – Miss Cerberus
 Dan Howard – Dewayne
 Jack Kosslyn – Reporter
 Walter Kraus – Garcia Kruger
 Frank Redmond – Henri Baq (Wormwood)
 Siegfried Wallach – Hotellbestyrer
 Susan Morgan – Buns
 Jack Frey – Taxisjåfør

Referanser

 Eksterne lenker 


Kategori:Actionthrillere fra USA
Kategori:Filmer fra 1975
Kategori:Filmer regissert av Clint Eastwood
Kategori:Engelskspråklige filmer
Kategori:Filmer lagt til Arizona
Kategori:Filmer lagt til Sveits